ኣብዚ ዓመት፡ ኣብ ኢንስተግራም ኣዘራረብቲ ዝነበሩ ፍጻሜታት "ጀጋኑ ክብሎም እፈቱ" ኣታኽልቲ ነጋ (ገይፀ) ኣብ ስራሕቲ ፊልሚ ትግርኛ ስሞም ጎሊሑ ካብ ዝለዓሉ ሰብ ሞያ እቲ ዓውዲ ሓደ እዩ። ንነዊሕ እዋን ኣብ ቴሊቪዥን ዝቐረበ ተኸታታሊ ድራማ "ምትሃታዊ ዓለባ" ከምኡ'ውን "ማሾ" ዘርእስቱ ኣብ ማሕበራዊ ጉዳይ ዘድሃበ ፊልሙ፡ ንኣታኽልቲ ካብ ብዙሓት ናእዳ ንኽረክብ ካብ ዘኽኣልዎ ስራሕቱ እዮም። ኣብ ከም መቐለ ዝበላ ዓበይቲ ከተማታት፡ ፊልሚ ንምስራሕ ዘኽእሉ ዕድላት ብስፍሓት ክርከቡ ከም ዝኽእሉ ዝዛረብ ኣታኽልቲ፡ ነቲ ኣብ ሽረ እንዳስላሰ ዘሎ ምንቅስቓስ ይንእድ። ምንጪ ስእሊ, ATAKLTI NEGA/FACEBOOK መግለጺ ስእሊ, "ማሾ" በዝብል ርእሲ ዝተዳለወ ናይ ኣታኽልቲ ነጋ ዝለዓለ ተቐባልነት ካብ ዝረኸቡ ፊልምታት ትግርኛ ክኸውን ኪኢሉ'ዩ "ኣብ ሽረ ኮይኖም ነዚ ስራሕቲ ብምስርሖም ጀጋኑ ክብሎም እፈቱ። ኣነ'ውን ብዝተፈላለየ መገዲ ከተባብዕኦም እየ ዝፍትን። ብጣዕሚ'ዩ ዘኹርዕ" ክብል ሓሳቡ ይገልፅ። እቲ ተጀሚሩ ዘሎ ምንቕቃሕ ግን መሊሱ ከይሰክን ስክፍትኡ ይገልፅ። ብፈተናታት ከይሕለሉ፡ ክንድቲ ዝተፀበይዎ ክረኽቡ ዘይምኽኣሎም ከየሰኩኖም ይሰግእ። ሽረ ንፊልሚ ትግራይ ክተበራብር'ዶ ትኸውን?
